Diari Oficial de la Generalitat Valenciana


Sumari del DOGV 5975, del 16-03-2009 (2009/3049)

ORDE de 4 de març de 2009, de la Conselleria d'Agricultura, Pesca i Alimentació, per la qual s'aprova el Pla d'Obres de Millora de les Infraestructures per al Sector Ramader de la província d'Alacant.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5975

Data del DOGV
:   16-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3049


Data del document
:   04-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Alacant
    * sector agrari
    * legislació
    * ajuda a la modernització
    * modernització de l'explotació agrària
    * programa d'actuació
    * administració regional
    * ramat
    * explotació agrària
    * política agrària regional

ORDE de 4 de març de 2009, de la Conselleria d'Agricultura, Pesca i Alimentació, per la qual s'aprova el Pla d'Obres de Millora de les Infraestructures per al Sector Ramader de la província d'Alacant. [2009/3049]  
Per Acord de 21 de juliol de 2006, del Consell, es va aprovar el Pla Estratègic de la Ramaderia Valenciana en el marc del Pla Millorar.  
Com a conseqüència es va redactar, en l'any 2008, el Pla director de Millora de les Infraestructures i Transferència de Tecnologia per al Sector Ramader a la Comunitat Valenciana.  
Les actuacions compreses en el Pla director són les que es recullen en este Pla d'Obres, la descripció general de les quals s'enquadra en els tipus següents:  
1r. Construcció de basses, depòsits i abeuradors.  
2n. Xarxes de distribució hidràulica.  
3r. Prevenció de contaminació en llocs de subministrament.  
4t. Millora d'infraestructures d'accés.  
5é. Millora d'infraestructures energètiques.  
6é. Centres de llavada i desinfecció.  
7é. Bàscules de pesada.  
8é. Magatzem intermedi de cadàvers d'animals.  
Este Pla d'Obres, redactat pels Servicis Territorials de la Conselleria d'Agricultura, Pesca i Alimentació d'Alacant, afecta tots els municipis de totes les comarques de la província, en major o menor quantia, en funció de la importància de la ramaderia en cada una d'estes.  
El període per a l'execució de les obres, segons establix el Pla director, serà entre 2009-2013. No obstant això, en funció del grau d'execució de l'esmentat Pla director, es podran aprovar fases posteriors del Pla d'Obres.  
En conseqüència, a proposta de la Direcció General de Producció Agrària i fent ús de les facultats que tinc atribuïdes.  
ORDENE  
Apartat primer  
Queda aprovat el Pla d'Obres de Millora de les Infraestructures per al Sector Ramader a la província d'Alacant, constituït per les actuacions següents: construcció de basses, depòsits i abeuradors, xarxes de distribució hidràulica, prevenció de contaminació en llocs de subministrament, millora d'infraestructures d'accés, millora d'infraestructures energètiques, centres de llavada i desinfecció, bàscules de pesada i magatzem intermedi de cadàvers d'animals.  
Apartat segon  
Les obres incloses en el Pla estan entre les enumerades en l'article 35 de la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana, apartat 2, Camins agrícoles d'ús general; apartat 3, Basses de regulació i emmagatzemament; i apartat 6, Construccions i instal·lacions ramaderes d'ús comunitari en projectes de ramaderia sostenible.  
Per tant, queden classificades com d'interés general.  
Apartat tercer  
Es faculta el titular de la Direcció General de Producció Agrària per a dictar els actes, les resolucions i les instruccions que siguen necessàries per a l'aplicació d'esta orde.  
Contra este acte administratiu es podrà interposar en el termini d'un mes, des de la publicació, recurs de reposició davant de la consellera d'Agricultura, Pesca i Alimentació, o bé directament en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 4 de març de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA